Kula nuwun, mugi andadosna pirsanipun ingkang wajib anggalih, bilih sawêdalipun usul kula bab kolonisasi, kados ingkang kawrat ing organ Narpawandawa ôngka 11 wulan Nopèmbêr 1927 nalika samantên kalihan wêdalipun organ wau kirang langkung satêngah wulan kula lajêng tampi sêratipun pangrèh katandhan mudha pangarsa (R.M.H. Yasadipura) suraos paring sumêrêp bilih usul kula wau sampun katampi pangrèh, amung emanipun dèrèng sagêd angrêmbag wontên parêpatan agêng ngajêng punika, jalaran mangsanipun sampun kaslêpêk sangêt, salajêngipun dumugi parêpatan agêng malih ingkang nêmbe kalampahan taun 1928 punika, usul kula wau ugi botên katut karêmbag, bokmanawi kagalih botên patos maedahi utawi dèrèng parlu, nanging manawi nitik centhanganipun raka up rêdhaktur, kados-kados inggih parlu dados rêmbag wontên parêpatan agêng. § Parêpatan agêng ingkang nêmbe kapêngkêr